འཚོ་བཅུད་

འཚོ་བཅུད་རྒྱུན་ཤེས།
༡ འཚོ་བཅུད། 
འཚོ་བཅུད་ནི། བཟའ་བཅའ་ལས་འཕྲོད་པའི་རྫས་དང་ལུས་ཕུང་ལ་མཁོ་བའི་བཟའ་བཏུང་ཟུང་འབྲེལ་གྱིས་རྟོགས་ཞིབ་བྱེད་དགོས། དེ་ལས་འཚོ་བཅུད་ཀྱིས་འདང་བ་ཞེས་པ་ནི་ཆ་སྙོམས་པ་དང་ཚད་རན་པའི་བཟའ་གཏུང་དང་། གོམས་སྲོལ་ལྡན་པའི་འགུལ་སྤྱོད་སྦྲགས་མར་བརྟེན་ནས་འབྱུང་བའི་བདེ་ཐང་གི་རྨང་གཞི་ལ་ཟེར། འཚོ་བཅུད་ཀྱིས་མ་འདང་པ་ཡིན་ན་ནད་འགོག་ནུས་ཤུགས་ཇེ་ཉམས་དང་། རིམས་ནད་འགོས་སླ་བ། ལུས་སེམས་འཚར་ལོངས་མི་ལེགས་པ་དང་ཐོན་སྐྱེད་ནུས་ཤུགས་ཇེ་ཞན་འགྲོ་བ་ཡིན།
༢ བཅུད་རྩི།
བཅུད་རྩི་ནི། མིའི་ལུང་ཕུང་ལ་དགོས་ངེས་ཀྱི་རྫས་རྒྱུའི་རིགས་ལ་གོ གཙོ་བོ་མི་ལུས་ཕུང་ལ་མང་པོ་དགོས་པའི་ཚད་མང་འབྱུང་རྒྱུ། དཔེར་ན། སོལ་ཆུ་འདྲེས་རྫས། ཚིལ། རྒྱུས། སྤྲི་དཀར། ཆུ་ལྟ་བུ། མི་ལུས་ཕུང་ལ་ཉུང་ཉུང་དགོས་པའི་ཚད་ཉུང་འབྱུང་རྒྱུ། དཔེར་ན། གཏེར་དངོས། འཚོ་རྩི་ལྟ་བུ། དེ་ནང་ནས་འཚོ་རྩི་ལ། ཚིལ་ཞུན་འཚོ་རྩི་དང་། ཆུ་ཞུན་འཚོ་རྩི་སྟེ་རིགས་གཉིས་སུ་དབྱེ། ཚིལ་ཞུན་འཚོ་རྩི་ལ། A  D  E  K དང་། ཆུ་ཞུན་འཚོ་རྩི་ལ།  B1、B2、B6、B12 ད་དུང་དུ་སྐྱུར། ལོ་སྐྱུར། འཚོ་རྩི་C བཅས་འདུས། 
ཚད་མང་འབྱུང་རྒྱུ་ལས་རྒྱུས་དང་ཆུ་གཉིས་མ་གཏོགས་གཞན་པས་གཙོ་བོ་མིའི་ལུང་ཕུང་ལ་ནུས་ཚད་སྟེར་གྱིན་ཡོད། ཅོལ་joulsལམ་ཁ་ལོ་རིས་caloriesཀྱིས་དེའི་ཚད་འཇལ་བ་ཡིན། སོལ་ཆུ་འདྲེས་རྫས་སམ་སྤྲི་དཀར་ཁེ་རེ་རེས་མིའི་ལུང་ཕུང་ལ་ནུས་ཚད་སྟོང་ཁ་4རེ་མཁོ་འདོན་བྱེད་པ་དང་། ཚིལ་ཁེ་རེ་རེས་ནུས་ཚད་སྟོང་ཁ་9རེ་མཁོ་འདོན་བྱེད་པ་ཡིན། གཞན་པའི་བཅུད་རྩི། རྒྱུས་རྩི་དང་། ཆུ། གཏེར་དངོས། འཚོ་རྩི་བཅས་ཀྱིས་ནུས་ཚད་འདོན་སྤྲོད་བྱེད་ཀྱིན་མེད། ཡིན་ན་ཡང་། སྐྱེ་ཕུང་བརྟེན་ནས་ལུས་ཁམས་འཁོར་སྤྱོད་བྱ་རིམ་ཁྲོད་ནུས་པ་གནད་འགག་ཅན་འདོན་གྱིན་ཡོད། 
༣ མི་ལུས་ཕུང་བདེ་ཐང་གི་གཞི་རྩའི་ཆ་རྐྱེན་བཟའ་བཅའི་བཅུད་རྩིའི་རེའུ་མིག
བཅུད་རྩི།	བྱེད་ནུས་གཙོ་བོ།	འབྱུང་ཁུངས་བཟའ་བཅའ།
སོལ་ཆུ་འདྲེས་རྫས།	ལུས་ཁམས་ཀྱི་འཁོར་རྒྱུགས་ཡོངས་ལ་རྒྱུན་མཁྱོང་བྱེད་པ།	སྦྲང་རྩི། ཞོག་ཁོག བུར་ཤིང་། མངར་ཚལ། 
སྤྲི་དཀར།	མི་ལུས་ཕུང་གི་གྲུབ་ཆ་གཙོ་བོ་ཡིན།	སྲན་ཆེན། གྲོ། འབྲས། སྒོ་ང་། 
ཚིལ།	ལུང་ཕུང་གི་ནུས་སྟོབས་འབྱུང་རྗས།	འབྲུ་སྣུམ། ཁམ་ཚིལ། ཉི་འབྲས། ཤ་རིགས། 
འཚོ་རྩི།	ལུས་ཕུང་སྐྱེད་འཚར། སྐྱེ་འཕེལ། བདེ་ཐང་རྒྱུན་སྲིང་བྱེད་པ།	འབྲི་འོ། རྒྱ་ཤུག སྐྱུར་རྩི་ཆེན་པོ། 
གཏེར་དངོས་རྫས།	ལུས་ཁམས་ཀྱི་བྱེད་ནུས་དང་། སྐྱེ་འགྱུར་ཚབ་ལེན་སོགས་བྱེད་ཚེ་སྲོག་འགུལ་སྤྱོད་རྒྱུན་ལྡན་བྱེད་པ།	ལོ་ལྗང་སྔོ་ཚལ་རིགས། མཁྲེགས་འབྲས། འོ་མ། སྲན་མ་རིགས། ཏིལ། འབྲུ་རིགས། ཚྭ། ཚལ་སྣག ངང་ལག
ཆུ།	ལུས་ཁམས་ཀྱི་བྱ་འགུལ་སྣ་ཚོགས་དང་སྐྱེ་རྫས་འགྱུར་བྱུང་ལ་སྐུལ་འདེད་བྱེད་པ། 	ཆུ་ཁོལ། ཇ། གཏུང་བ་གཞན་པ། 
རྒྱུས་རྩི།	བདེ་ཐང་དང་། ཚེ་སྲོག་སྲིང་བར་འགན་སྲུང་བྱེད་པ། 	བུར་ཤིང་། སྡོང་ལྡན་སྔོ་ཚལ། གྲོ་སོག འབྲས་རྩ། 
ཚད་ཉུང་འབྱུང་རྒྱུ་གཞན་པ།	ཚེ་སྲོག་ཀྱིས་བྱ་འགུལ་བྱེད་པར་གནད་ཆེན་པོ་ཡིན།	བ་དམ། ཞོག་ཁོག དགུན་གྱི་ཤ་མོ། སྨྱུག་རྩ།